ถอยสุดซอย มติสภา 310:1 ถอน 6 ร่าง กม.ปรองดอง-นิรโทษ
สภาผู้แทนมีมติ 310:1 เห็นชอบถอนร่าง กม.ปรองดอง-นิรโทษกรรม ทั้ง 6 ฉบับออกจากวาระการประชุม ขณะที่วุฒิสภาเตรียมถกต่อ 8 พ.ย. นี้7 พ.ย. 2556 รายงานว่า เวลา 13.15 น.ที่รัฐสภา นายเจริญ จรรย์โกมล รองประธานสภาผู้แทนราษฎร คนที่ 1 แจ้งต่อที่ประชุมสภาฯ ว่า หลังจากตนได้เชิญเจ้าของร่าง พ.ร.บ.ปรองดองและร่าง พ.ร.บ.นิรโทษกรรม ทั้ง 6 ฉบับมาหารือในช่วงเช้าวันเดียวกัน ก็ได้รับแจ้งว่า ทุกคนยินยอมที่จะถอนร่าง พ.ร.บ.ดังกล่าวออกจากระเบียบวาระการประชุมสภาฯตนจึงขออนุญาตใช้อำนาจตามข้อบังคับการประชุม ข้อ 21 ในการเลื่อนร่าง พ.ร.บ.ดังกล่าวทั้ง 6 ฉบับขึ้นมาพิจารณาก่อนว่าจะถอนออกจากระเบียบวาระประชุมสภาฯ หรือไม่หลังนายเจริญกล่าวจบ เจ้าของร่าง พ.ร.บ.ดังกล่าวทุกฉบับก็ลุกขึ้นเสนอญัตติขอถอนร่าง พ.ร.บ.ดังกล่าวทุกฉบับออกจากระเบียบวาระการประชุมสภาฯ โดยที่ประชุมมีมติ 310 ต่อ 1 เสียง ถอนร่าง พ.ร.บ.ดังกล่าว ทั้ง 6 ฉบับออกจากวาระการประชุมสภาฯ จากนั้นนายเจริญก็สั่งปิดประชุมสภาฯ ทันทีร่าง พ.ร.บ. 6 ฉบับประกอบด้วย1.ร่าง พ.ร.บ.ว่าด้วยความปรองดองแห่งชาติ พ.ศ. (พล.อ.สนธิ บุญยรัตกลิน กับคณะ เป็นผู้เสนอ)2.ร่าง พ.ร.บ.ว่าด้วยความปรองดองแห่งชาติ พ.ศ. (นายนิยม วรปัญญา กับคณะ เป็นผู้เสนอ)3. ร่าง พ.ร.บ.ว่าด้วยความปรองดองแห่งชาติ พ.ศ. (นายสามารถ แก้วมีชัย กับคณะ เป็นผู้เสนอ)4.ร่าง พ.ร.บ.ว่าด้วยความปรองดองแห่งชาติ พ.ศ. (นายณัฐวุฒิ ใสยเกื้อ กับคณะ เป็นผู้เสนอ)5.ร่าง พ.ร.บ.ว่าด้วยความปรองดองแห่งชาติ พ.ศ. (นายพีรพันธุ์ พาลุสุข กับคณะ เป็นผู้เสนอ)6.ร่าง พ.ร.บ.นิรโทษกรรมแก่ผู้ซึ่งกระทำความผิดเนื่องจากการชุมนุมทางการเมือง การแสดงออกทางการเมืองของประชาชน พ.ศ. (นายนิยม วรปัญญา กับคณะ เป็นผู้เสนอ)ช่วงเวลาเดียวกัน มีการประชุมคณะกรรมการประสานงานวุฒิสภา (วิปวุฒิสภา) โดยนายนิคม ไวยรัชพานิช ประธานวุฒิสภา ได้ใช้อำนาจสั่งเลื่อนการประชุมเพื่อพิจารณา ร่าง พ.ร.บ.นิรโทษกรรม ฉบับที่กำลังเป็นที่ถกเถียงและถูกเรียกว่า ฉบับเหมาเข่ง จากเดิมวันที่ 11 พฤศจิกายน 2556 มาเป็นวันที่ 8 พฤศจิกายน 2556 ภายหลัง ส.ว.เลือกตั้งและ ส.ว.สรรหาต่างถกเถียงถึงเรื่องดังกล่าวอย่างเคร่งเครียด เนื่องจากวิปวุฒิสภาเพิ่งมีมติไปเมื่อวันที่ 6 พฤศจิกายน 2556 ว่าจะพิจารณาร่าง พ.ร.บ.นิรโทษกรรม ฉบับเหมาเข่ง ในการประชุมวุฒิสภา วันที่ 11 พฤศจิกายน 2556
สภาผู้แทนมีมติ 310:1 เห็นชอบถอนร่าง กม.ปรองดอง-นิรโทษกรรม ทั้ง 6 ฉบับออกจากวาระการประชุม ขณะที่วุฒิสภาเตรียมถกต่อ 8 พ.ย. นี้ 7 พ.ย.
นิรโทษกรรม